ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**ՊԵՏԱԿԱՆ ԿԱՌԱՎԱՐՄԱՆ ԵՎ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ, ԻՐԱՎԱԲԱՆԱԿԱՆ ԵՎ ՖԻԶԻԿԱԿԱՆ ԱՆՁԱՆՑ ՕԳՏԱԳՈՐԾՄԱՆ ՀԱՄԱՐ ՀԱՍԱՆԵԼԻ ՏԱՐԱԾԱԿԱՆ ՏՎՅԱԼՆԵՐԻ**

**ՑԱՆԿԸ ՍԱՀՄԱՆԵԼՈՒ ՄԱՍԻՆ**

Հիմք ընդունելով «Տարածական տվյալների մասին» օրենքի 5-րդ հոդվածի 1-ին մասի 2-րդ կետի պահանջը՝ Հայաստանի Հանրապետության կառավարությունը ***որոշում է.***

1․ Սահմանել պետական կառավարման և տեղական ինքնակառավարման մարմինների, իրավաբանական և ֆիզիկական անձանց օգտագործման համար հասանելի տարածական տվյալների ցանկը՝ համաձայն հավելվածի։

2․ Պետական կառավարման և տեղական ինքնակառավարման մարմինները, իրավաբանական և ֆիզիկական անձինք, որոնք հասանելիություն են ստանում տարածական տվյալներին, պետք է պահպանեն տվյալների ամբողջականությունն ու անվտանգությունը:

3․ Պետական կառավարման և տեղական ինքնակառավարման մարմիններին, իրավաբանական և ֆիզիկական անձանց օգտագործման համար տարածական տվյալների հասանելիությունն ապահովվում է տարածական տվյալների ծառայությունների, տարածական տվյալների ենթակառուցվածքի և այլ միջոցներով։

4․ Բազային տարածական տվյալների համընդհանուր հասանելիությունն ապահովվում է ազգային տարածական տվյալների ենթակառուցվածքի ազգային գեոպորտալի միջոցով՝ դիտման և որոնման հնարավորություններով։

5․ Թեմատիկ տարածական տվյալների հասանելիությունը կարող է ապահովվել ոլորտային և ազգային գեոպորտալների համընդհանուր հասանելիության, ինչպես նաև առցանց քարտեզագրական ծառայությունների միջոցով:

6․ Պետական կառավարման և տեղական ինքնակառավարման մարմիններին, իրավաբանական և ֆիզիկական անձանց օգտագործման համար բազային և թեմատիկ տարածական տվյալների հասանելիությունն ապահովվում է համապատասխան պետական և գերատեսչական տարածական տվյալների ֆոնդի լիազոր պետական մարմինների կողմից հաստատված կարգերին համապատասխան։

7. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

Հայաստանի Հանրապետության Ն. Փաշինյան

Վարչապետ

Երևան

2024 թ.

**Հավելված**

**ՀՀ կառավարության․ 2024 թվականի**

**-ի N որոշման**

**ՑԱՆԿ**

**ՊԵՏԱԿԱՆ ԿԱՌԱՎԱՐՄԱՆ ԵՎ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ, ԻՐԱՎԱԲԱՆԱԿԱՆ ԵՎ ՖԻԶԻԿԱԿԱՆ ԱՆՁԱՆՑ ՕԳՏԱԳՈՐԾՄԱՆ ՀԱՄԱՐ ՀԱՍԱՆԵԼԻ ՏԱՐԱԾԱԿԱՆ ՏՎՅԱԼՆԵՐԻ**

1. Բազային տարածական տվյալների խումբ.
2. վարչական սահմաններ,
3. անշարժ գույք,
4. գնահատում,
5. իրավունք,
6. հողամասի նպատակային և գործառնական նշանակություն (հողատեսք),
7. հասցե,
8. աշխարհագրական անվանում,
9. մակերևութային ջրեր,
10. պլանաբարձունքային հիմք,
11. ռելիեֆ,
12. ճանապարհատրանսպորտային ցանց,
13. օդատիեզերական լուսանկարահանման տվյալներ:
14. Թեմատիկ տարածական տվյալների խումբ․
15. բնության հատուկ պահպանվող տարածքներ,
16. բնական աղետներ,
17. գյուղատնտեսություն,
18. կլիմա,
19. ենթակառուցվածքներ,
20. շրջակա միջավայրի աղտոտվածություն և մոնիթորինգ,
21. անտառներ,
22. երկրաբանություն,
23. արտադրություն,
24. կենդանական և բուսական տեսակների տարածում,
25. պատմամշակութային հուշարձաններ,
26. ջրագրություն,
27. տրանսպորտային ցանց,
28. հողեր: